ai4bharat/Pralekha huggingface dataset:
पेयजल आणि स्वच्छता मंत्रालय
जम्मू-काश्मीरमध्ये स्वच्छ भारत अभियानाचा केंद्र सरकारकडून आढावा
(नवी दिल्ली, 22 ऑगस्ट 2018
पेयजल आणि स्वच्छता मंत्रालयाचे सचिव परमेश्वरन अय्यर यांनी काल श्रीनगर येथे जम्मू काश्मीरमधल्या स्वच्छ भारत अभियान-ग्रामीणचा आढावा घेतला. सर्व जिल्हा उपायुक्तांसमवेत आढावा घेतल्यानंतर, संपूर्ण जम्मू-काश्मीर राज्य हागणदारीमुक्त झाल्याची घोषणा पुढच्या महिन्यापर्यंत करण्यात येईल असे आश्वासन राज्याने केंद्रीय पथकाला दिला.
याआधी अय्यर यांनी जम्मू-काश्मीरच्या राज्यपालांची भेट घेऊन स्वच्छता आणि संबंधित मुद्यांवर राज्याच्या प्रगतीबाबत चर्चा केली.
सीमेजवळच्या कुपवाडा या विकासआकांक्षी जिल्ह्याला अय्यर यांनी भेट दिली आणि खेड्यातल्या स्वच्छताविषयक प्रगतीचा आणि इतर मानकांचा आढावा घेतला आणि ग्रामस्थांशी चर्चा केली. श्रीनगरमधल्या महत्त्वाच्या पाणी पुरवठा सयंत्रालाही त्यांनी भेट दिली.
N.Sapre/N.Chitale/P.Kor
आरोग्य आणि कुटुंब कल्याण मंत्रालय
कोविड19 ची ताजी माहिती
भारतातील रुग्णसंख्या कमी होण्याचा कल सातत्याने कायम असून, सक्रीय रुग्णसंख्येत घट होऊन ती 17,13,413 इतकी झाली आहे.
गेल्या 24 तासात सक्रीय रुग्णसंख्येत
80,232 इतकी घट झाली आहे.
दैनंदिन रुग्णसंख्या 1.34 लाख असून, देशात नवे रुग्ण कमी होण्याचा कल कायम आहे.
देशभरात आतापर्यंत 2.64 कोटी रुग्ण बरे झाले आहेत.
गेल्या 24 तासात 2,11,499 रुग्ण बरे झाले आहेत.
सलग 19 व्या दिवशी नव्या रुग्णांपेक्षा बरे झालेल्या रुग्णांची संख्या अधिक आहे.
बरे होण्याचा दर वाढून 92.79% वर पोहचला आहे.
साप्ताहीक पॉझिटीव्हीटी रेट सध्या 7.66% आहे.
दैनंदीन पॉझिटीव्हीटी रेट 6.21% असून सलग दहाव्या दिवशी तो 10% पेक्षा कमी आहे.
चाचण्यांचे प्रमाण सातत्याने वाढते असून आतापर्यत 35.3 कोटी चाचण्या करण्यात आल्या.
देशव्यापी लसीकरण अभियाना अंतर्गत आतापर्यंत 22.10 कोटींपेक्षा अधिक मात्रा देण्यात आल्या आहेत. गेल्या 24 तासात 22 लाखांपेक्षाही अधिक मात्रा देण्यात आल्या.
आरोग्य आणि कुटुंब कल्याण मंत्रालय
कोविड-19 अद्ययावत माहिती
नवी दिल्ली, 24 एप्रिल 2023
राष्ट्रव्यापी लसीकरण मोहिमे अंतर्गत आतापर्यंत 220 कोटी 66 लाख लसींच्या एकूण `मात्रा दिल्या गेल्या 
गेल्या 24 तासांत 208 लसमात्रा दिल्या गेल्या
भारतात सद्यस्थितीत कोविड बाधितांची ताजी आकडेवारी 65,683 एवढी आहे
सक्रिय रुग्णांची संख्या 0.15% आहे
रुग्ण बरे होण्याचा दर 98.67% आहे
गेल्या 24 तासात 9,011 रुग्ण बरे झाले असून यामुळे आतापर्यंत बरे झालेल्या रुग्णांची एकूण संख्या 4,43,01,865 झाली आहे.
गेल्या 24 तासात 7,178 नवीन बाधितांची नोंद झाली
दैनंदिन बाधित होण्याचा दर  आहे
साप्ताहिक बाधित होण्याचा दर आहे
आतापर्यंत 92 कोटी 54 लाख एकूण चाचण्या केल्या गेल्या. गेल्या 24 तासात 78,342 चाचण्या झाल्या
G.Chippalkatti/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 67
पंतप्रधान कार्यालय
सुषमा स्वराज यांना पंतप्रधानांनी वाहिली आदरांजली
नवी दिल्ली, 14 फेब्रुवारी 2020
माजी परराष्ट्र व्यवहार मंत्री दिवंगत सुषमा स्वराज यांच्या जयंतीनिमित्त पंतप्रधान नरेंद्र मोदी यांनी आज त्यांना आदरांजली वाहिली.
ट्विटरवरील संदेशात पंतप्रधान म्हणाले, ‘सुषमा स्वराज या सन्मान, सभ्यता आणि सार्वजनिक सेवेप्रती कटिबद्धतेचे मूर्तिमंत उदाहरण होत्या. भारतीय मूल्य आणि निती मूल्य यावर त्यांचा ठाम विश्वास होता. आपल्या देशासाठी त्यांनी मोठी स्वप्नं पाहिली होती. त्या असामान्य सहकारी आणि सर्वोत्तम मंत्री होत्या.’
B.Gokhale/S.Kane/P.Kor
(Visitor Counter : 59
रस्ते वाहतूक आणि महामार्ग मंत्रालय
पंतप्रधान गतिशक्ती बृहद आराखड्याअंतर्गत, राष्ट्रीय महामार्ग विकास प्रणालीशी संबंधित सर्व भागधारकांमध्ये समन्वय, सहकार्य आणि संवाद यावर केंद्रीय नितीन गडकरी यांनी दिला भर
नवी दिल्ली, 24 मे 2023
राष्ट्रीय महामार्ग विकास व्यवस्थेच्या कामासाठी, पंतप्रधान गतिशक्ती बृहद आराखड्याअंतर्गत सर्व भागधारकांमध्ये परस्पर समन्वय, सहकारी आणि संवाद आवश्यक आहे, यावर केंद्रीय रस्ते वाहतूक आणि माहमार्ग मंत्री नितीन गडकरी यांनी भर दिला. ते आज नवी दिल्लीत, भारतीय राष्ट्रीय महामार्ग प्राधिकरणाच्या ‘ई-बीजी  अँड इन्शुरन्स शुअरीटी बॉन्ड फॉर कॉन्ट्रॅक्टस’ विषयीच्या कार्यशाळेत बोलत होते. सगळी निर्णय प्रक्रिया, कालबद्ध, पारदर्शक आणि परिणाम प्रणित असायला हवी, असेही ते म्हणाले.
राज्यमंत्री जनरल  व्ही. के. सिंग ; रस्ते वाहतूक आणि महामार्ग विभागाचे सचिव अनुराग जैन, अध्यक्ष, संतोष कुमार यादव आणि रस्ते वाहतूक आणि महामार्ग विभागाशी संबंधित प्राधिकरणांचे वरिष्ठ अधिकारी, उद्योग तज्ञ, बँका आणि विमा कंपन्यांचे प्रतिनिधी यावेळी उपस्थित होते.
या कार्यशाळेचा उद्देश, ई- बीजी  आणि इन्शुरन्स शुअरीटी बॉन्ड चे लाभ विविध भागधारकांसमोर अधोरेखित करणे आणि या साधनांचा वापर करण्याच्या प्रक्रियेला गती देणे हा होता. ई- बीजी आणि इन्शुरन्स शुअरीटी बॉन्डच्या व्यापक अंमलबजावणी मुळे या क्षेत्रात अधिक पारदर्शकता आणि कार्यक्षमता येऊ शकेल.
या कार्यशाळेत, नॅशनल ई गवर्नेंस सर्विसेस लिमिटेड- एनईएसएल, बँका आणि विमा कंपन्यांकडून सादरीकरण करण्यात आले. या सत्रात, ई- बीजी कार्यपद्धती, शूअरीटी बॉन्ड साठी नियामक आराखडा यावर सखोल चर्चा झाली. तसेच, वितरक आणि लाभार्थी अशा दोघांसाठीच्या वेगवेगळ्या संधीविषयी पण चर्चा झाली.
एनएसएआय ने आता ई-बीजीच्या स्वरूपात बिड सिक्युरिटी अँड परफॉर्मन्स सिक्युरिटी स्वीकारण्यास सुरुवात केली आहे. मात्र, सध्या केवळ, 19 राज्ये आणि केंद्रशासित प्रदेशातील 13 बँका ई-बीजीची सुविधा जारी करतात. असे असूनही, आतापर्यंत, विविध राज्यात बँकांकडून एनएचएआय शी संबंधित 202 ई-बीजी जारी करण्यात आल्या आहेत.
एनएचएआय सध्या विमा कंपन्यांच्याही संपर्कात असून, इन्शुरन्स शुअरीटी बॉन्डचे विश्लेषण केले जाणार आहे. बिड सिक्युरिटी दाखल करण्याचा दुसरा पर्याय म्हणूनही त्याकडे बघता येईल. जेव्हा हे इन्शुरन्स शुअरीटी बॉन्ड जारी केले जातील, तेव्हा ते किफायतशीर ठरतील आणि एनएसएआय प्रकल्पांना पुरेशी सुरक्षितता देण्यासही उपयुक्त ठरतील.
बँक हमी,  हे एक वित्तीय साधन असून, त्याचा वापर, कायदेशीर करार म्हणून केला जातो, तेव्हा बँक आपल्या वतीने, हमीदार म्हणून काम करते आणि जर मूळ करारातील कर्जदार त्याच्या करारातील जबाबदाऱ्या पूर्ण करत नसेल तर, हमीमध्ये निर्दिष्ट केलेल्या रकमेइतकी, निश्चित रक्कम लाभार्थीला देण्याचे बंधन बँकेवर असते. त्याचप्रमाणे, इन्शुरन्स सिक्युरिटी बॉण्ड्स ही अशी आर्थिक साधने आहेत जिथे विमा कंपन्या 'जामीन' म्हणून काम करतात आणि कंत्राटदार मान्य केलेल्या अटींनुसार त्याचे दायित्व पूर्ण करेल अशी आर्थिक हमी देतात. भारत सरकारच्या वित्त मंत्रालयाने सर्व सरकारी खरेदीसाठी e-BG आणि इन्शुरन्स सिक्युरिटी बॉण्ड्स समान केले आहेत.
भारताची अर्थव्यवस्था 5 ट्रिलियन डॉलर्सपर्यंत पोहोचवण्याचे उद्दिष्ट घेऊन आपण काम करत असतांना, e-बीजी आणि विमा हमीपत्र यांसारख्या साधनांमुळे रोख रक्कम आणि क्षमतेच्या उपलब्धतेला चालना मिळू शकेल, ज्यामुळे राष्ट्रीय महामार्ग पायाभूत सुविधांच्या विकासाला बळकटी मिळण्यास आणि आपल्या देशाच्या आर्थिक वाढीस मदत होईल.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
पंतप्रधान कार्यालय
पुण्यातील लोकांना थाटात स्वागत कसे करावे हे ठाऊक आहे: पंतप्रधान
पुण्यातील लोकांना थाटात स्वागत कसे करावे हे ठाऊक आहे, असे पंतप्रधान नरेंद्र मोदी यांनी म्हटले आहे. वंदे भारत रेल्वेचे पुण्यात आगमन होताच ढोल ताशाच्या गजरात पुणेकरांनी मोठ्या जल्लोषात स्वागत केले.
मध्य रेल्वेच्या ट्विटला उत्तर देताना पंतप्रधान म्हणाले;
"पुण्यातील जनतेला थाटात स्वागत कसे करायचे हे नक्कीच ठाऊक आहे!"
— नरेंद्र मोदी  11 फेब्रुवारी 2023
राष्ट्रपती कार्यालय
राष्ट्रपती राम नाथ कोविंद यांचा 9 ते 11 एप्रिल 2022 दरम्यान गुजरात दौरा
नवी दिल्ली, 8 एप्रिल 2022
राष्ट्रपती 9 एप्रिल, 2022 रोजी, नर्मदा जिल्ह्यातील एकता नगर येथे, गुजरात उच्च न्यायालयाने आयोजित केलेल्या लवाद आणि माहिती तंत्रज्ञानावरील राष्ट्रीय परिषदेचे उद्घाटन करतील.
राष्ट्रपती 10 एप्रिल 2022 रोजी, माधवपूर, पोरबंदर येथे माधवपूर घेड फेअर-2022 चे उद्घाटन करतील.
S.Kane/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
सुक्ष्म, लघु आणि मध्यम उदयोग मंत्रालय
गडकरी यांनी फ्रॅग्रन्स अँड फ्लेवर्स असोसिएशन ऑफ इंडियाला देशांतर्गत उत्पादन आणि आयात पर्यायांवर लक्ष केंद्रित करण्याचे केले आवाहन
देशात बांबूचे उत्पादन वाढवण्याच्या गरजेवर गडकरी यांनी दिला भर
नवी दिल्ली, 6 मे 2020
केंद्रीय एमएसएमई आणि रस्ते वाहतूक आणि महामार्ग मंत्री नितीन गडकरी यांनी आज फ्रॅग्रन्स अँड फ्लेवर्स असोसिएशन ऑफ इंडियाच्या सदस्यांशी व्हिडिओ कॉन्फरन्सिंगद्वारे बैठक घेतली. या चर्चेदरम्यान सदस्यांनी कोविड-19 साथीमुळे एमएसएमई समोर असलेल्या विविध आव्हानांबाबत काही सूचना केल्या तसेच चिंता व्यक्त केली आणि या क्षेत्राला चालना देण्यासाठी सरकारकडून सहकार्याची विनंती केली.
गडकरी यांनी सुगंध आणि स्वाद उद्योगाला आयात उत्पादनांचा वापर करण्याऐवजी देशांतर्गत उत्पादनावर लक्ष केंद्रित करण्याची सूचना केली आणि बांबूच्या देशांतर्गत उत्पादनावर भर दिला. ते म्हणाले कि या उद्योगाने जागतिक बाजारात प्रतिस्पर्धी बनण्यासाठी अभिनवता, तंत्रज्ञान आणि संशोधन या कौशल्यांवर अधिक लक्ष द्यायला हवे.
अधोरेखित करण्यात आलेले काही प्रमुख मुद्दे आणि केलेल्या सूचनांमध्ये पुढील बाबी समाविष्ट आहेत- कच्च्या मालावरील उच्च आयात शुल्क आणि तयार वस्तूंवर कमी आयात शुल्क, ईशान्येकडील प्रदेशातील वीज आणि वाहतुकीच्या समस्या, कामगारांना वेतन देणे, वित्तपुरवठा मजबूत करणे, क्रियाशील भांडवलाचा मुद्दा, तरलता प्रदान करण्यासाठी प्राप्तिकर परतावा प्रक्रिया वेगवान करणे
गडकरी यांनी प्रतिनिधींच्या प्रश्नांना उत्तरे दिली आणि सरकारकडून सर्व शक्य त्या मदतीची ग्वाही दिली. त्यांनी संबंधित विभागांकडे या समस्या उपस्थित करणार असल्याची माहिती दिली.M.Jaitly/S.Kane/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
विज्ञान आणि तंत्रज्ञान मंत्रालय
भारतीय विज्ञान काँग्रेसमध्ये ' शाश्वत मत्स्यव्यवसाय आणि मत्स्यपालन, हवामान बदल’यावर परिसंवाद
नागपूर, 6 जानेवारी 2023
राष्ट्रसंत तुकडोजी महाराज नागपुर विद्यापीठात भारतीय विज्ञान काँग्रेस आयोजित करण्यात आली आहे. गुरुवारी 5 जानेवारी रोजी ए .के . डोरले सभागृह येथे ‘शाश्वत मत्स्यव्यवसाय आणि मत्स्यपालन, हवामान बदल’ या विषयावर परिसंवाद आयोजित करण्यात आला. अध्यक्षस्थानी डॉ. बसंत कुमार दास, संचालक, सेंट्रल इनलँड फिशरीज रिसर्च इन्स्टिट्यूट, कोलकाता हे होते.
परिसंवादात डॉ. उत्तम कुमार सरकार, संचालक, भारतीय कृषी संशोधन परिषद , यांनी ‘इम्पॅक्ट ऑफ क्लायमेट चेंज ऑन इनलँड ओपन वॉटर फिशरीज अॅण्ड एक्वाटिक जेनेटिक रिसोर्सेस  आणि अनुकूलन रणनीती’ या विषयावर शोधनिबंध सादर केला. ते म्हणाले की, पूर, चक्रीवादळ, रोगांचा वाढता प्रादुर्भाव, परजीवी, हानिकारक अल्गल ब्लूम इ. यासारख्या अत्यंत घटनांमुळे माशांच्या साठ्याचे आणि उत्पादन पायाभूत सुविधांचे अल्पकालीन हवामान बदलाच्या परिणामांचे नुकसान यांचा समावेश होतो. इतर परिणाम म्हणजे जैवविविधतेचे नुकसान, अनुवांशिक संसाधनांना धोका, पुनरुत्पादन अपयश, वन्य बियाणांची कमी उपलब्धता, बदललेल्या प्रजातींचे वितरण दीर्घकालीन खुल्या पाण्यात परिणाम करणाऱ्या गोड्या पाण्याची स्पर्धा वाढवते.
डॉ जे.के. जेना, उपसंचालक, केंद्रीय अंतर्देशीय मत्स्य संशोधन संस्था यांनी ‘सस्टेनेबल फिशरीज अँड एक्वाकल्चर: इम्पॅक्ट ऑफ क्लायमेट चेंज अँड मिटिगेशन मेजर्स.’ या विषयावर शोधनिबंध सादर केला. ते म्हणाले की, वाढत्या तापमानामुळे सागरी आणि स्थलीय पर्यावरणीय परिस्थिती बदलत आहे. दुष्काळ, चक्रीवादळ, पूर, क्षारता, पर्जन्यवृष्टी आणि समुद्राच्या पातळीत वाढ यासह परिणामी बदलांचा मत्स्यपालन आणि मत्स्यपालनावर तीव्र विरोधी परिणाम होतो. हवामान बदलामुळे जलसंपत्तीमध्ये झालेल्या समुदायाच्या संरचनेत बदल झाल्यामुळे माशांची उपलब्धता, विपुलता आणि वितरणात चढ-उतार झाले आहेत.
डॉ. बसंत कुमार दास, संचालक, सेंट्रल इनलँड फिशरीज रिसर्च इन्स्टिट्यूट, कोलकाता यांनी, ‘शाश्वत विकास उद्दिष्टे आणि महिला सक्षमीकरणासाठी अंतर्देशीय मत्स्यपालन आणि मत्स्यपालन’ शीर्षकाचे त्यांचे संशोधन सादर केले.
SOURCE :DIO Nagpur
D.Wankhede/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 120
रेल्वे मंत्रालय
सार्वजनिक धान्य वितरण व्यवस्थेला पुरेसा धान्यपुरवठा करण्यासाठी रेल्वेची गतवर्षीपेक्षा दुप्पट धान्यवाहतूक
नवी दिल्ली, 18 एप्रिल 2020
कोविड-19 प्रकोपादरम्यान देशभरातील लॉकडाउनच्या काळात धान्यासारख्या अत्यावश्यक गरजेच्या पुरवठ्यात खंड पडू नये म्हणून रेल्वेची मालवाहतूक सेवा पुर्णपणे कार्यरत आहे.
भारतीय नागरिकांचे स्वयंपाकघर सुरळीत चालावे म्हणून 17 एप्रिल 2020 रोजी 58 ते साठ टन धान्य भरलेली एक, अश्या 3601 वाघिणी  लादलेले एकूण 83 रेल्वेरेक्स माल रेल्वेने वाहून नेला. तर एकूण 25 मार्च ते 17 एप्रिल या आतापर्यंतच्या लॉकडाउन कालावधीत 1500 पेक्षा जास्त रेक्स आणि 4.2 दशलक्ष टन धान्यसाठ्याची वाहतूक केली.
धान्यासारखा शेतमाल तत्परतेने उचलला जावा आणि कोविड-19 ला रोखण्यासाठीच्या देशव्यापी लॉकडाउनमध्ये वेळेवर धान्यपुरवठा व्हावा यासाठी रेल्वेसेवा सर्वतोपरी प्रयत्नशील आहे. हा अत्यावश्यक माल भरणे, तो वाहून नेणे आणि उतरवणे ही कामे लॉकडाउनमध्येही जोमाने सुरू आहेत. धान्य भरण्यासाठी कृषी विभागाशी वेळोवेळी संपर्क ठेवला जात आहे. डाळींचा भरपूर पुरवठा व्हावा म्हणून मोठया प्रमाणावर त्यांच्या वाहतूकीसाठी कॉनकॉर  आणि नाफेड  कार्यरत आहेत
लॉकडाउन सुरू झाल्यापासूनच्या कालावधीत फळे, भाज्या, दूध आणि दुग्धजन्य पदार्थ असा नाशवंत माल तसेच कृषीक्षेत्रासाठी उपयुक्त बी-बियाणे वाहून नेण्यासाठी भारतीय रेल्वेने आणखी 65 मार्गांवर पार्सल-विशेष गाड्यांमधून मालवाहतूक सुरू केली आहे. 17 एप्रिल पर्यंत अश्या 66 मार्गांची नोंद झाली आहे आणि त्या मार्गांवर वेळापत्रक पाळत रेल्वे मालवाहतूक सुरू झाली आहे. देशातला कोणताही प्रदेश या सेवेपासून वंचित राहू नये म्हणून जिथे मागणी कमी आहे, तिथेही मालगाड्या सुरू आहेत.
या मार्गात असणाऱ्या सर्व ठिकाणी शक्यतोवर थांबे दिले जात आहेत, जेणेकरून जास्तीत-जास्त मालाचा पुरवठा सर्वदूर व्यवस्थितपणे होईल.
U.Ujgare/V.Sahjrao/P.Malandkar
(
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 19 जुलै 2021
आरोग्य मंत्रालयाची कोविड-19 घडामोडींवरील माहिती
देशातील लसीकरण मोहिमेमध्ये दिल्या गेलेल्या कोविड प्रतिबंधक लसींच्या एकूण मात्रांची संख्या आता 40 कोटी 64 लाखांहून अधिक झाली आहे. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, आतापर्यंत 50,69,232 सत्रे आयोजित करून कोविड प्रतिबंधक लसीच्या एकूण 40,64,81,493 मात्रा देण्यात आल्या आहेत. गेल्या 24 तासांत, लसीच्या 13,63,123 मात्रा देण्यात आल्या आहेत.
कोविड-19 प्रतिबंधक लसीकरण मोहिमेचे सार्वत्रिकीकरण करण्याचा नवा टप्पा देशात 21 जून 2021 पासून सुरु झाला. देशभरात लसीकरण मोहिमेचा वेग वाढविण्यासाठी आणि मोहिमेच्या व्याप्तीचा विस्तार वाढविण्यासाठी केंद्र सरकार कटिबद्ध आहे.
महामारीच्या सुरुवातीपासून कोविड बाधित झालेल्यांपैकी 3,03,08,456 व्यक्ती यापूर्वीच कोविडमधून पूर्णपणे बऱ्या झाल्या आहेत आणि गेल्या 24 तासांत 38,660 कोरोना रुग्ण रोगमुक्त झाले आहेत. यामुळे एकंदर रोगमुक्ती दर 97.32% झाला असून यावरून रोगमुक्ती दराचा सतत वाढता कल दिसून येतो आहे.
देशात , गेल्या 24 तासांत, 38,164 नव्या कोविड ग्रस्त रुग्णांची नोंद झाली.
गेले सलग 22 दिवस, रोज नोंद होणाऱ्या नव्या कोविड बाधितांची संख्या 50,000 पेक्षा कमी असल्याचे दिसून आले आहे. केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांचा हा परिणाम आहे.
देशातील सक्रीय रुग्णसंख्या आज 4,21,665 आहे आणि सध्या सक्रीय असलेल्या रुग्णांचे प्रमाण देशातील एकूण कोविड बाधितांच्या संख्येच्या 1.35% इतके आहे.
देशभरात कोविड संसर्ग तपासणी चाचण्यांचा वेग लक्षणीय प्रमाणात वाढविण्यात आला असून गेल्या 24 तासांच्या कालावधीत देशात एकूण 14,63,593 चाचण्या करण्यात आल्या. महामारीच्या सुरुवातीपासून आतापर्यंत देशात 44 कोटी 54 लाखांहून जास्त  चाचण्या करण्यात आल्या आहेत.
देशभरात एका बाजूला चाचण्यांचे प्रमाण वाढविण्यात येत असतानाच, साप्ताहिक पॉझिटीव्हिटी दरात देखील सातत्याने घसरण दिसून येत आहे. साप्ताहिक पॉझिटीव्हिटी दर सध्या 2.08% आहे तर दैनंदिन पॉझिटीव्हिटी दर आज 2.61% इतका आहे. गेले सलग 28 दिवस हा दर 3% हून कमी तर गेले सलग 42 दिवस हा दर 5% हून कमी राहिला आहे.
इतर अपडेट्स :
महाराष्ट्र अपडेट्स:-
रविवारी महाराष्ट्रात 9000 कोविड रुग्णांची आणि 180 कोविड मृत्यूंची नोंद झाली. त्यामुळे आता एकूण रुग्णसंख्या 62,14,190 झाली असून कोरोनामुळे मरण पावलेल्या रुग्णांची संख्या 1,27,031 इतकी झाली आहे. विविध रुग्णालयांतून 5,756 रुग्ण बरे होऊन घरी परतल्याने, कोरोनामुक्त व्यक्तींची संख्या 59,80,350 झाली आहे. तर उपचाराधीन रुग्णसंख्या 1,03,486 इतकी आहे. राज्यात आतापर्यंत 4,54,81,252 कोरोना तपासण्या करण्यात आल्या आहेत.
गोवा अपडेट्स:-
राज्यव्यापी संचारबंदी आदेशाची मुदत 26 जुलै 2021 च्या सकाळी 7 वाजेपर्यंत वाढवण्यात आली आहे. या काळात निर्बंध आणि सवलती आताप्रमाणेच लागू राहतील. गोव्यातील एकूण कोरोना- रुग्णसंख्या 1,69,740 पर्यंत पोहोचली असून, कोरोनाबळींची संख्या 3,111 झाली आहे. तर आतापर्यंत 1,65,067 व्यक्ती कोरोनामुक्त झाल्या आहेत व 1,562 रुग्णांवर उपचार सुरू आहेत.
M.Chopade/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 132
नौवहन मंत्रालय
बंदर, नौवहन व जलमार्ग मंत्रालय संभाव्य विमान कंपन्यांसह सागरमाला सी प्लेन सर्व्हिसेस  या महत्वाकांक्षी प्रकल्पाची सुरुवात करीत आहे
नवी दिल्ली, 4 जानेवारी 2021
बंदर, जहाजबांधणी व जलमार्ग मंत्रालय संभाव्य विमान कंपन्यांमार्फत स्पेशल पर्पज व्हेइकल अंतर्गत निवडक मार्गांवर सीप्लेन सेवा सुरू करण्याच्या प्रक्रियेची सुरूवात करीत आहे.
सी प्लेन वाहतुकीसाठी कित्येक ठिकाणे दृष्टीपथात ठेवण्यात आली आहेत. हब आणि स्पोक मॉडेल अंतर्गत प्रस्तावित मूळ-ठिकाणांच्या जोड्यांमध्ये अंदमान-निकोबार आणि लक्षद्वीप या विविध बेटांचा, आसाम मधील गुवाहाटी रिव्हरफ्रंट आणि उमरांसो जलाशय, यमुना रिवरफ्रंट/दिल्ली  ते अयोध्या, टिहरी, श्रीनगर , चंदीगड आणि पंजाबची अनेक पर्यटन स्थळे आणि हिमाचल प्रदेश; मुंबई  ते शिर्डी, लोणावळा, गणपतीपुळे; सुरत  ते द्वारका, मांडवी आणि कांडला; खिंडसी धरण, नागपूर व ईरई धरण, चंद्रपूर  आणि कंपन्यांनी सुचविलेले इतर कोणतेही हब आणि स्पोक यांचा समावेश असेल.
अशीच एक सी प्लेन सेवा आधीपासूनच अहमदाबादमधील केवडिया आणि साबरमती रिव्हरफ्रंट दरम्यान सुरू आहे. किनारपट्टी भागात किंवा जलसंचयांच्या सान्निध्यात अशा प्रकारच्या अधिक सेवा चालविण्यासाठी इच्छुक नियोजित/ अनियोजित विमान कंपन्यांबरोबर एसडीसीएल उत्सुक आहे.
सी प्लेन जवळच्या पाणवठ्यांचा वापर टेक ऑफ आणि लँडिंगसाठी करेल आणि अशा प्रकारे या ठिकाणांना जास्त किफायतशीरपणे जोडेल कारण पारंपरिक विमानतळ पायाभूत सुविधा जसे कि धावपट्टी व टर्मिनल इमारती सी प्लेनच्या कार्यासाठी आवश्यक नाहीत.
देशभरात जलद आणि आरामदायक वाहतुकीचे पूरक साधन उपलब्ध करून देणारी सी प्लेन सेवा ही ऐतिहासिक असेल. ती प्रवासाचा वेळ वाचवेल आणि विशेषत: डोंगराळ प्रदेशात किंवा नद्या/तलाव इत्यादी प्रवासातील स्थानिक अंतर कमी करण्यासाठी प्रोत्साहन देईल.
पर्यटन आणि व्यवसाय उपक्रमांना याद्वारे मोठ्या प्रमाणात चालना मिळेल.
S.Tupe/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 244
ग्राहक व्यवहार, अन्न आणि सार्वजनिक पुरवठा मंत्रालय
ऊस उत्पादक शेतकऱ्यांची थकबाकी चुकती करण्यासाठी साखर कारखान्यांना 7 हजार 900 ते 10 हजार 540 कोटी रुपयांचे कर्ज द्यायला केंद्रीय मंत्रिमंडळाची मान्यता
नवी दिल्ली, 1 मार्च 2019
ऊस उत्पादक शेतकऱ्यांची थकबाकी चुकती करण्यासाठी साखर कारखान्यांना 7 हजार 900 ते 10 हजार 540 कोटी रुपयांचे कर्ज द्यायला केंद्रीय मंत्रिमंडळाने मंजूरी दिली आहे.
साखर कारखान्यांची तरलता सुधारण्यासाठी आणि शेतकऱ्यांची ऊस थकबाकी चुकती करण्यासाठी काल केंद्रीय मंत्रिमंडळाच्या आर्थिक व्यवहार समितीने पंतप्रधान नरेंद्र मोदी यांच्या अध्यक्षतेखाली झालेल्या बैठकीत हा निर्णय घेतला. या निर्णयाअंतर्गत साखर उद्योगाला 7 हजार 900 ते 10 हजार 540 रुपयांचे कर्ज देण्यात येणार आहे. केंद्र सरकार या कर्जावरील 7 ते 10 टक्के व्याजावर वर्षभरासाठी 533 कोटी ते 1 हजार 54 कोटी रुपये अनुदान देणार आहे.
शेतकऱ्यांना त्यांची थकबाकी तात्काळ मिळावी, यासाठी बँकांना सर्व राज्य साखर कारखान्यांकडून शेतकऱ्यांच्या बँक खात्याचा तपशील आणि किती थकबाकी देणे शिल्लक आहे याची माहिती घेणे अनिवार्य करण्यात आले आहे. यामुळे साखर कारखान्यांकडून थकबाकीदार शेतकऱ्यांच्या खात्यात थेट निधी जमा होईल.
2018-19 च्या हंगामात ज्या कारखान्यांनी त्यांच्या एकूण थकबाकीपैकी किमान 25 टक्के थकबाकी चुकती केली आहे, त्यांना हे कर्ज देण्यात येईल.
2018-19 च्या साखर हंगामातील अतिरिक्त उत्पादनामुळे साखर कारखान्यांच्या तरलता स्थितीवर परिणाम झाला आहे. 22 फेब्रुवारी पर्यंत शेतकऱ्यांची 20 हजार 159 कोटींवर पोहचलेली ऊस थकबाकी चुकती करायची होती. या पार्श्वभूमीवर सरकारने शुभ्र साखरेची किमान विक्री किंमत प्रतिकिलो 29 रुपयांवरुन 31 रुपयांपर्यंत वाढवली आहे. तसेच साखर कारखान्यांना सहाय्यक ठरणाऱ्या इतर उपाय योजनाही हाती घेतल्या आहेत.
B.Gokhale/J.Patankar/D. Rane
(Visitor Counter : 129
रेल्वे मंत्रालय
भारतीय रेल्वेने देशभरात 1 मे 2020 पासून 4197 “श्रमिक स्पेशल” गाड्या चालवून दि. 3 जून 2020 सकाळी 9 वाजेपर्यत 58 लाख प्रवाशांना आपापल्या राज्यात पोचवले
केवळ मे महिन्यात केली 50 लाख प्रवाशांची ने-आण
श्रमिक स्पेशल गाड्यांबरोबरच 12 मे पासून 15 ये -जा करणाऱ्या विशेष राजधानी गाड्या आणि 100 येजा करणाऱ्या विशेष मे आणि एक्स्प्रेस गाड्या ही 1 जून 2020 पासून सुरू
नवी दिल्ली, 3 जून 2020
गृहमंत्रालयाच्या आदेशानुसार ,ठिकठिकाणी अडकलेल्या स्थलांतरीत कामगार,यात्रेकरी,पर्यटक विद्यार्थी आणि इतरांना आपापल्या ठिकाणी पोचते करण्यासाठी दि 1 मे 2020 पासून भारतीय रेल्वेने या श्रमिक स्पेशल गाड्या चालवण्याचा निर्णय घेतला .
आज दि 3 जून 2020 पर्यंत देशातल्या विविध राज्यांत एकूण 4197 गाड्या चालवल्या गेल्या. आज सकाळी 9 वाजेपर्यंत अशा 81 गाड्या रुळावरून धावल्या. "श्रमिक स्पेशल "गाड्यातून आत्तापर्यंत 58 लाखांपेक्षा जास्त प्रवासी 34 दिवसात आपापल्या राज्यात पोचले आहेत.
या 4197 गाड्या देशातील विविध राज्यांतून सुरू झाल्या. जास्तीत जास्त गाड्या सुरू करणारी पहिल्या पाच क्रमांकाची राज्ये आहेत , गुजरात , महाराष्ट्र  , पंजाब  , उत्तरप्रदेश  , बिहार तसेच या श्रमिक स्पेशल गाड्या ज्या राज्यांत परतल्या ,त्यातील पहिल्या पाच क्रमांकाची राज्ये आहेत उत्तरप्रदेश,बिहार , झारखंड  ओदिशा आणि पश्चिम बंगाल ( 156 गाड्या.
विशेष महत्वाची बाब म्हणजे या गाड्यात आता गर्दी होत नाही.
श्रमिक स्पेशल गाड्यांबरोबरच,नवी दिल्लीला जोडणाऱ्या आणि ये जा करणाऱ्या 15 विशेष राजधानी सारख्या गाड्या आणि 200 वेळापत्रकाप्रमाणे धावणाऱ्या गाड्या ही 1 जून 2020पासून सुरू झाल्या आहेत.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 210
जलशक्ती मंत्रालय
गावांमध्ये प्रत्येक घराला नळाद्वारे पाणी पुरवठा करण्यासाठी जल जीवन अभियानाच्या प्रभावी अंमलबजावणीसाठी सरपंच आणि ग्रामप्रधानांनी प्रयत्न सुरु ठेवण्याचे पंतप्रधानांचे आवाहन
नवी दिल्ली, 1 ऑक्टोबर 2020
जल जीवन अभियानाच्या अधिक प्रभावी अंमलबजावणीसाठी पंतप्रधान नरेंद्र मोदी यांनी देशातल्या सर्व सरपंच/ ग्रामप्रधानांना 29 सप्टेंबर 2020 ला एका पत्राद्वारे आवाहन केले आहे. या अभियानाच्या अंमलबजावणीमध्ये सर्व सरपंच, प्रधान,आणि गावातले सामाजिक नेते यांची महत्वाची भूमिका असल्याने ‘हर घर जल’ हे या अभियानाचे उद्दिष्ट, या सर्वांच्या मदतीनेच साध्य होणार आहे. जनतेच्या योगदानामुळे अभियान यशस्वी ठरत असल्याचे त्यांनी विशद केले. या अभियानाच्या माध्यमातून पाण्याच्या प्रश्नाची दखल घेतली जाणार असून त्या बरोबरच हगवण.टायफॉइड, कॉलरा यासारख्या जलजन्य आजारांच्या नियंत्रणासाठी मदत होणार आहे. पशुधनाला स्वच्छ पाणी दिल्याने त्यांचे आरोग्य सुधारण्याबरोबरच त्यांची उत्पादकता वाढून कुटुंबाचे उत्पन्न वाढण्यासाठी मदत होते. ग्रामपंचायतीनी जल जीवन अभियानाला लोक चळवळीचे स्वरूप यावे असे आवाहन पंतप्रधानांनी केले आहे.
देश कोरोना विरोधात लढा देत असताना आणि आत्म निर्भर भारत आणि स्वयंपूर्ण होण्याच्या दिशेने ऐतिहासिक पावले उचलत असल्याच्या काळातले हे पत्र महत्वाचे ठरले आहे. गेल्या सहा वर्षात रस्ते, घरे, स्वच्छतागृहे,वीज पुरवठा, बँक खाती, पेन्शन यासंदर्भात केंद्र सरकारने केल्या प्रयत्नांचा उल्लेख या पत्रात आहे. सुरक्षित आणि पिण्याचे पुरेसे पाणी अत्यावश्यक असल्याच्या महत्वावर भर देत जल जीवन अभियानाच्या आखणी, अंमलबजावणी, कामकाज यात गावातल्या समुदायाची भूमिका अंतर्भूत असल्याचे पंतप्रधानांनी स्पष्ट करून सांगितले आहे.
पाणी टंचाईचा महिला आणि बालकांवर कसा विपरीत परिणाम होतो हे पंतप्रधानांनी अधोरेखित केले आहे. जल व्यवस्थापनात महिलांनी पुढाकार घेण्याचे आवाहन करण्यात आले आहे. जल जीवन अभियान हे ग्रामीण भागात रोजगार निर्मितीसाठीचे साधनही ठरले आहे. कोरोना महामारीमुळे आपल्या गावी परतलेल्या स्थलांतरित मजुरांसाठीच्या गरीब कल्याण रोजगार योजने अंतर्गत या अभियानाला प्राधान्य देण्यात आले आहे.
गावातल्या प्रत्येक घरात, विशेषता वंचित आणि गरिबांना नळाद्वारे पाणी पुरवण्यासाठीच्या या अभियानासाठी सरपंच, ग्रामप्रधान यांनी आपले प्रयत्न जारी ठेवण्याचे आवाहन पंतप्रधानांनी केले आहे. सरपंच आणि ग्रामप्रधान यांच्याकडून सूचनाही मागवण्यात आल्या आहेत.ग्राम पंचायतीचा प्रत्येक सदस्य कोरोना पासून सुरक्षित राहावा यासाठी शारीरिक अंतर, मास्कचा वापर यासारखी आवश्यक पावले सरपंचाकडून उचलण्यात येत असतील अशी आशा त्यांनी व्यक्त केली.
जीवनात परिवर्तन घडवणाऱ्या जल जीवन अभियाना अंतर्गत, गावातल्या प्रत्येक घरात, ग्राम पंचायत, ग्राम स्वच्छता समित्या, पाणी समित्या द्वारे, पाणी पुरवठा सुनिश्चित करणासाठीच्या मार्गदर्शिकेचे प्रकाशन पंतप्रधानांनी केले.  जल जीवन अभियानाच्या लोगोचे अनावरणही पंतप्रधानांनी केले. 2024 पर्यंत प्रत्येक ग्रामीण घराला पेय जल पुरवण्यासाठी राज्यांशी भागीदारी करत जल जीवन अभियानाची अंमलबजावणी करण्यात येत आहे. गेल्या एक वर्षात देशात 2.30 कोटी पेक्षा जास्त घरांना नळ जोडण्या देण्यात आल्या आहेत. आतापर्यंत 5.50 कोटी घरांना म्हणजे सुमारे 30 % ग्रामीण घरांना नळाद्वारे सुरक्षित पाणी मिळत आहे.M.Chopade/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 172